Eduskunnan kirjastosta Valtion Keskuskirjasto n:o 3
[Valtioneuvoston kanslian kirje eduskunnan kansliatoimikunnalle.]

N:o 2/155 K.D.V.K.

1920.

N:o 145.

1920, helmikuun 9 päivänä.

Eduskunnan Kansliatoimikunnalle.

  Sittenkun Eduskunnan kirjasto, Eduskunnan päätöksen mukaisesti, on muutettu Valt. kanslian alaiseksi Valtion Keskuskirjastoksi lukien viime tammikuun 1 päivästä, saa Valt. kanslia, siihen nähden, että kirjaston tarkoituksena edelleen on erityisesti palvella Eduskunnan tarpeita ja sentähden on suotavaa, että kirjasto vastaisuudessakin sijaitsee välittömässä yhteydessä Eduskunnan ja sen valiokuntien huoneustojen kanssa, Kansliatoimikunnalle täten kunnioittaen esittää, että kirjasto edelleen saisi jäädä siihen huoneustoonsa Säätytalolla, jossa se nykyään on, kunnes sille, valtion ja Eduskunnan tulevien rakennussuunnitelmien mukaisesti, voidaan hankkia vakinainen huoneusto.

Lisäksi saa Valt. kanslia esittää, että Eduskunnan kirjaston vahtimestari, joka on siirtynyt Keskuskirjaston vahtimestariksi, edelleen saisi pitää asuntonsa sekä valon ja lämmön Säätytalolla korvauksetta, koska on varsin tärkeätä, että vahtimestari asuu kirjaston läheisyydessä ja koska hänen rahapalkkauksensa ainakin toistaiseksi pysyy muuttumattomana.

Pääministeri J. H. Vennola.

Arvi E. Voutilainen.

</div>

Lähde
 Kansallisarkistossa oleva valtioneuvoston kanslian puhtaaksikirjoitetut kirjekonseptit 1920, Db:2.

Valtioneuvoston kanslian kirjeet